Gemmecke ankom Oslo 28. april 1940 og ble deretter overført til sikkerhetstjenesten Sipo- og SD i Trondheim allerede 17. mai samme år. I Trondheim arbeidet han under Gerhard Flesch i forskjellige avdelinger frem til juli 1942. I løpet av denne perioden holdt han på å omkomme da flyet han var om bord i styrtet i havet ved Sør-Arnøy nær Bodø i mai 1942. Gemmecke opererte under dekknavnet «Jung».